b'\n_START_ARTICLE_\n\xc3\x84mmuste Kool\n_START_SECTION_\nAjalugu\n_START_PARAGRAPH_\nKooli asutas 1825. aastal keegi Tarvastu m\xc3\xb5isnik eesm\xc3\xa4rgiga saata orjalapsi "jummala sanna" \xc3\xb5ppima. J\xc3\xbcri Must t\xc3\xb6\xc3\xb6tas K\xc3\xb5va koolis (nii nimetati kooli algselt koolitalu nime j\xc3\xa4rgi) koolmeistrina 37 aastat, mille t\xc3\xb5ttu olevat koolil rahvasuus ka K\xc3\xb5va kooli nimetus._NEWLINE_Abikooliks muutus \xc3\xb5ppeasutus 1971. Enne seda oli seal tavaline \xc3\xbcldhariduskool._NEWLINE_Praegune maja on kooli kolmas \xc3\xb5ppehoone, see ehitati 1940. aastal. Aastal 2003 valmis kooli \xc3\xb5pilaskodu. Enne seda elasid \xc3\xb5pilased \xc3\xb5ppehoones kasarmutaoliste magamistubades, kus elas kuni 20 last. Selle t\xc3\xb5ttu oli seal vahepeal suurem ruumipuudus, et v\xc3\xa4hemalt 1990ndate keskel \xc3\xbcks t\xc3\xb6\xc3\xb6tajatest majutas m\xc3\xb5ned \xc3\xb5pilased oma talumajja, mis asub koolist poole kilomeetri kaugusel._NEWLINE_Aastal 2010 rekonstrueeriti kooli peahoone, mille k\xc3\xa4igus see sai juurde kolmanda korruse. Aastal 2012 oli koolil plaanis rajada ka spordikompleks, mis eba\xc3\xb5nnestus rahanappuse t\xc3\xb5ttu.'